
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 9235 (1) 

Στολή προσωπικού Καταστημάτων Κράτησης, Σωφρονιστικών και θε¬ 
ραπευτικών Καταστημάτων και Κ.Α.Τ.Φ. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 119 του Ν. 1851/1989 «Κώδικας βα¬ 
σικών κανόνων για τη μεταχείριση των κρατουμένων και άλλες διατά¬ 
ξεις», όπως αντικαταστάθηκε από τις διατάξεις του άρθρου 27 παρ, 1, 2 
και 3 του Ν. 1968/1991 «Ρύθμιση θεμάτων αρμοδιότητας του Υπουρ¬ 
γείου Δικαιοσύνης» (ΦΕΚ 150/11.10.91, τεύχος Α'). 

2. Την από 17 Σεπτεμβρίου 1990 Εισηγητική Έκθεση της Επιτρο¬ 
πής που έξήτασε το θέμα του τύπου της στολής και των εξαρτημάτων 
της, την οποία θα φέρει το προσωπικό των Καταστημάτων Κράτησης, 
των Σωφρονιστικών και των Θεραπευτικών Καταστημάτων και της 
Κ.Α.Υ.Φ., κατά την εκτέλεση των καθηκόντων του, αποφασίζουμε: 

Κανονίζουμε τον τύπο της στολής του προσωπικού των Καταστημά¬ 
των Κράτησης, των Σωφρονιστικών και των Θεραπευτικών Καταστη¬ 
μάτων και της Κ.Α.Υ.Φ. όλων των Κλάδων και ειδικοτήτων, ως κατω¬ 
τέρω: 

Άρθρο 1 

Η χειμερινή στολή ανδρών και γυναικών υπαλλήλων είναι χρώματος 
«ΜΠΛΕ - ΝΟΥΑΡ» και αποτελείται από σακκάκι ή μπουφάν και πα¬ 
ντελόνι, υποκάμισο και γραβάτα, με εξαίρεση ότι οι γυναίκες υπάλληλοι 
δύνανται να φορούν παντελόνι ή φούστα. 

Το σακκάκι της στολής είναι απλής ραφής, με πέτο (όχι σταυρωτό) 
και επωμίδες, φέρει δύο εξωτερικές μπροστινές τσέπες και δύο εξωτερι¬ 
κές πλαϊνές τσέπες, τα δε κουμπιά είναι μεταλλικά, χρώματος ασήμι 
για τη στολή του Φυλακτικού Προσωπικού και χρυσάφι για τη στολή 
των. λοιπών Κλάδων, με ανάγλυφα το εθνόσημο και τα αρχικά Σ.Υ. 

Το μπουφάν είναι απλό, στρατιωτικού τύπου, με επωμίδες και δύο 
εξωτερικές τσέπες στο ύψος του στήθους. 

Το παντελόνι είναι απλής ραφής ή με πιέτες και χωρίς ρεβέρ ή ο,τιδή- 
ποτε άλλο· η φούστα των γυναικών υπαλλήλων επίσης απλής ραφής με 
μάκρος στο ύψος του γόνατος. 

Το υποκάμισο της στολής είναι χρώματος «ΣΙΕΛ» με επωμίδες. 

Η γραβάτα είναι χρώματος μαύρου. 

Το κάλυμμα της κεφαλής, ως εξάρτημα της στολής, είναι πηλίκιο 
χρώματος «ΜΠΛΕ - ΝΟΥΑΡ». 

Η ζώνη είναι χρώματος μαύρου με απλή αγκράφα. 

Τα υποδήματα είναι σκαρπίνι δετό ή παντοφλέ για τους άνδρες και 
απλή γόβα ή μοκασϊνι για τις γυναίκες, χρώματος μαύρου. 

Η θερινή στολή είναι χρώματος «ΜΠΛΕ - ΝΟΥΑΡ» ομοίου τύπου με 
τη χειμερινή· το υποκάμισο όμως είναι κοντομάνικο. 

Η χειμερινή στολή συμπληρώνεται από τζάκετ, Αμερικάνικου τύπου, 
χρώματος σκούρου μπλε ή μαύρου (όμοιο με της Ελληνικής Αστυνο¬ 
μίας). 


Άρθρο 2 

Η ποιότητα τόυ υφάσματος της χειμερινής στολής είναι «ΠΑΡΑ¬ 
ΘΕΑ» Τύπου 3Α, της δε θερινής είναι «ΤΡΕΒΙΡΑ» 55-45%. Το ύφα¬ 
σμα του υποκαμίσου είναι λινό ή βαμβακερό. Τα υποδήματα και η ζώνη 
είναι δερμάτινα. 

■. Άρθρο 3 

Η στολή (ανδρών και γυναικών υπαλλήλων) θα ράβεται σύμφωνά με 
τον τύπο της στολής της Ελληνικής Αστυνομίας, διαφοροποίηση της 
οποίας επέρχεται με τα διακριτικά επί της στολής, τα οποία είναι: 

Α. α) Του Προϊσταμένου Διεύθυνσης: δύο άστρα οκτώ ακτινών και το 
εθνόσημο επίχρυσα, ως το σχέδιο Νο I. 

β) Των Προϊσταμένων όλων των Τμημάτων, πλην του Προϊσταμέ¬ 
νου Τμήματος Φύλαξης: ένα σειρήτι κίτρινο καί δύο άστρα οκτώ ακτι¬ 
νών επίχρυσα, του δε Προϊσταμένου Τμήματος Φύλαξης, τα ίδια διακρι¬ 
τικά, μόνο το σειρήτι θα είναι ασήμι και τα άστρα επάργυρα, ως τα σχέ¬ 
δια Νο 2 και Νο 4 αντίστοιχα. 

γ) Του υπαρχιφύλακα: ένα σειρήτι ασήμι και ένα άστρο επάργυρο, ως 
το σχέδιο Νο 5. 

δ) Του προσωπικού του Κλάδου Φύλαξης που έχει αποφοιτήσει από 
τη Σχολή: ένα σειρήτι ασήμι, ως το σχέδιο Νο 6· οι δόκιμοι υπάλληλοι 
του ίδιου Κλάδου δεν φέρουν κανένα διακριτικό, ως το σχέδιο Νο 7. 

ε) Των διοικητικών και λοιπών μονίμων υπαλλήλων: ένα σειρήτι κί¬ 
τρινο, ως το σχέδιο Νο 3. . 

Τα ανωτέρω διακριτικά φέρονται στις επωμίδες του σακκακιού ή του 
μπουφάν κατά τη χειμερινή περίοδο ή του υποκαμίσου κατά την θερινή 
περίοδο. 

Β. Γ ενικά διακριτικά φέρονται: , 

α) Στο πέτο του σακκακιού ή του μπουφάν, ως το σχέδιο Νο 8. 

β) Στο αριστερό μανίκι κάτω από τον ώμο του σακκακιού ή του 
μπουφάν, ως τα σχέδια Νο 9 και Νο 10 και είναι χρώματος γαλάζιου 
(σχέδιο Νο 9) για το προσωπικό του Κλάδου Φύλαξης και χρώματος κί¬ 
τρινου (σχέδιο Νο 10) για το προσωπικό των λοιπών Κλάδων. 

Κατά τους θερινούς μήνες στο υποκάμισο φέρεται μόνον το ανωτέρω 
διακριτικό (σχέδια Νο 9 και Νο 10) στο μανίκι. 

Γ. Το κάλυμμα της κεφαλής (πηλίκιο) φέρει στο μπροστινό μέρος 
εθνόσημά, ως το σχέδιο Νο 11 και λουρίδα η οποία είναι ασήμι, για το 
φυλακτικό προσωπικό και κίτρινη για όλους .τους λοιπούς Κλάδους. 

Άρθρο 4 

Η στολή κατά την χειμερινή περίοδο, που αρχίζει την 16η Οκτω¬ 
βρίου και τελειώνει την 15η Μαΐου, φέρεται πλήρης. Το αυτό ισχύει και 
κατά την θερινή περίοδο (16 Μαΐου - 15 Οκτωβρίου), δύναται όμως με 
απόφαση του οικείου Προϊσταμένου Διεύθυνσης κατά την θερινή περίοδο 
να. μην φέρεται σακκάκι ή μπουφάν καί γραβάτα. 

Άρθρο 5 

Ύφασμα κανονικής στολής χειμερινής και θερινής χορηγείται από 
την υπηρεσία ανά διετία, τζάκετ δε ανά τετραετία. Επίσης χορηγούνται 
κατ’ έτος δύο (2) υποκάμισα. Ζεύγος δε υποδημάτων ή αντ’ αυτού ανά- 

λογο χρηματικό ποσό, καθοριζόμενο με υπουργική απόφαση, χορηγεί¬ 
ται κατ’ έτος. 

Η προμήθεια των ανωτέρω (υφασμάτων και λοιπών ειδών) θα διε- 
νεργείται από την Κ.Α.Υ.Φ. με προδιαγραφές και σχετικό διαγωνισμό, 
στην επιτροπή του οποίου θα μετέχει και εκπρόσωπος της Ομοσπονδίας 
Σωφρονιστικών Υπαλλήλων Ελλάδος. 

Άρθρο 6 

Το προσωπικό των Καταστημάτων Κράτησης, Σωφρονιστικών και 
Θεραπευτικών Καταστημάτων και Κ.Α.Υ.Φ. φέρει υποχρεωτικώς τη 


στολή κατά την εκτέλεση των καθηκόντων του στο Κατάστημα. 

Το ανωτέρω προσωπικό υποχρεούται, εντός δύο μηνών από της πα¬ 
ραλαβής του υφάσματος, να εμφανίζεται στην υπηρεσία με πλήρη 
στολή. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 30 Ιανουάριου 1992 

Ο ΥΠΟΥΡΓΟΣ 

ΜΙΧΑΛΗΣ ΠΑΠΑΚΩΝΣΤΑΝΤΙΝΟΥ 

σχέδιο Νο 5 σχέδιο Νο 6 










σχέδιο Νο7 


σχέδιο Νο8 

σχέδιο Νο 10 

